2018. gada 23. oktobrī Rīkojums Nr. 548

Rīgā (prot. Nr. 49 37. §)

**Par apropriācijas pārdali**

1. Atbalstīt apropriācijas pārdali 2018. gadā no Pārresoru koordinācijas centra budžeta programmas 01.00.00 "Pārresoru koordinācijas centra darbības nodrošināšana" 52 529 *euro* apmērā uz Ekonomikas ministrijas budžeta programmu 24.00.00 "Statistiskās informācijas nodrošināšana", lai uzsāktu konkurētspējas monitoringa un investīciju plānošanas atbalsta rīka (uzņēmumu pievienotā vērtība, nodarbināto skaits, algas, produkcijas vērtība, apgrozījums, bruto kapitālieguldījumi materiālajās lietās arī teritoriālo vienību līmenī) izveidi.
2. Finanšu ministrijai precizēt Pārresoru koordinācijas centra un Ekonomikas ministrijas bāzes izdevumus 2019. gadam, samazinot finansējumu 50 215 *euro* apmērā Pārresoru koordinācijas centra budžeta programmā 01.00.00 "Pārresoru koordinācijas centra darbības nodrošināšana" un palielinot finansējumu 50 215 *euro* apmērā Ekonomikas ministrijas budžeta programmā 24.00.00 "Statistiskās informācijas nodrošināšana" konkurētspējas monitoringa un investīciju plānošanas atbalsta rīka (arī teritoriālo vienību līmenī) izveides pabeigšanai.
3. Ekonomikas ministrijai un Pārresoru koordinācijas centram normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam un priekšlikumus bāzes izdevumu precizēšanai atbilstoši šā rīkojuma 2. punktam.
4. Finanšu ministram normatīvajos aktos noteiktajā kārtībā informēt Saeimu par šā rīkojuma 1. punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.

Ministru prezidents Māris Kučinskis

Ministru prezidenta biedrs,

ekonomikas ministrs Arvils Ašeradens